Emerson Palmieri

Emerson Palmieri dos Santos alebo jednoducho Emerson (* 3. august 1994, Santos, Brazília) je profesionálny futbalista, ktorý hráva na poste obrancu v anglickom klube West Ham United a reprezentuje národný tím Talianska. 
Klubová kariéra.
Santos.
Emerson sa narodil v Santose kde aj začal s futbalom. V Santose prešiel mládežníckou kariérou a dňa 17. apríla 2011 debutoval v prvom tíme pri víťazstve 3:0 nad Paulista v Campeonato Paulista. Dňa 17. júna 2012 debutoval Emerson v Serie A pri prehre 0:1 s Flamengom. So Santosom sa stal v rokoch 2011 a 2012 šampiónom Campeonato Paulista.
Hosťovanie v Palerme.
Dňa 25. augusta 2014 odišiel Emerson na hosťovanie do talianskeho Palerma, pre Emersona to bol prvý európsky klub. 24. septembra debutoval v klube pri remíze 3:3 s Neapolom.
AS Rím.
Dňa 31. augusta 2015 sa Emerson stal novou posilou AS Rím kde prišiel na hosťovanie. V tíme debutoval 4. októbra pri výhre 4:2 na pôde bývalého klubu Palermo FC. V poslednom kole sezóny 2015/16 dňa 14. mája strelil svoj prvý gól v klube pri výhre 3:1 nad AC Miláno.
Dňa 7. júla 2016 bolo hosťovanie Emersona predĺžené o ďalšiu sezónu. Dňa 5. decembra po dosiahnutí 12 zápasov v sezóne sa Emerson stal hráčom AS Rím. Materský klub Santos zaňho získal dva milióny eur.
Počas prvej polovici sezóny 2017/18 odohral Emerson pre zranenie predného krížneho väzu iba dva zápasy z toho jeden v lige.
Chelsea.
Dňa 30. januára 2018 prestúpil Emerson k anglickej Chelsea kde podpísal zmluvu na 4,5 roka. Podľa AS Rím bola hodnota prestupu 20 miliónov + 9 miliónov v bonusoch. 16. februára debutoval v klube v piatom kole FA Cupu pri výhre 4:0 nad Hull City. V Premier League debutoval 4. marca keď nastúpil ako náhradník pri prehre 0:1 s Manchestrom City. V sezóne 2017/18 vyhral s Chelsea FA Cup keď vo finále zdolali Manchester United 1:0. Emerson však pre zranenie vo finále chýbal.
Vo svojom prvom vystúpení v sezóne 2018/19 dňa 26. septembra strelil Emerson svoj prvý gól za Chelsea pri výhre 2:1 nad Liverpoolom v treťom kole EFL Cupu. Dňa 29. mája 2019 asistoval Emerson pri prvom góle Oliviera Girouda vo finále Európskej ligy UEFA 2018/19 nad Arsenalom. Chelsea vyhrala finále 4:1 a vyhrala svoju prvú európsku trofej od roku 2013 kedy tiež zvíťazili v Európskej lige.
Dňa 17. marca 2021 strelil Emerson svoj prvý gól v Lige majstrov UEFA v odvete osemfinále pri víťazstve 2:0 nad Atleticom Madrid. Emerson bol súčasťou tímu ktorý sa v sezóne 2020/21 stal víťazom Ligy majstrov UEFA 2020/21, keď vo finále zdolali Manchester City 1:0, Emerson bol však počas finále nevyužitým náhradníkom.
Hosťovanie v Lyone.
V auguste 2021 bol Emerson poslaný na sezónne hosťovanie do Olympique Lyon v Ligue 1. Dňa 22. augusta debutoval v tíme pri remíze 3:3 s Clermont Foot.
West Ham United.
Dňa 23. augusta 2022 prestúpil Emerson do West Hamu United kde podpísal štvorročný kontrakt. O päť dní neskôr debutoval v tíme pri výhre 1:0 nad Aston Villou. Dňa 7. júna 2023 sa s West Hamom tešil z víťazstva vo finále Konferenčnej ligy UEFA 2022/23, kde zdolali Fiorentinu 2:1. Emerson sa stal prvým hráčom ktorí vyhral všetky súčasne klubové súťaže pod hlavičkou UEFA (teda Ligu majstrov UEFA, Európsku liga UEFA, Konferenčnú ligu UEFA a Superpohár UEFA). 
Reprezentačná kariéra.
Emerson reprezentoval Brazíliu v kategórii do 17 rokov a hral s ňou na Majstrovstvách sveta aj Majstrovstvách Južnej Ameriky v kategórii do 17 rokov v roku 2011.
V marci 2017 však získal občianstvo Talianska a rozhodol sa reprezentovať túto krajinu. V júni 2017 bol povolaný do reprezentácie, ale kvôli zraneniu odstúpil. V reprezentácii debutoval až 10. septembra 2018 pri víťazstve 1:0 nad Portugalskom v Lige národov UEFA 2018/19.
V júni 2021 bol Emerson povolaný na preložené EURO 2020. S Talianskom sa dostali do finále kde sa po víťazstve v rozstrele nad Anglickom stali majstrami Európy. Emerson začal finále v základnej zostave a neskôr bol striedaný v predĺžení.
Štatistiky kariéry.
Klubové.
"K 13. septembru 2023"
Medzinárodné.
"K 13. septembru 2023"
Úspechy hráča.
Santos
Chelsea
West Ham United
Taliansko